Public procurement notice: Contract Award Notice
Published: 2017-07-13
Buyer: Δήμος Ηγουμενίτσας
Country: GR
Contract type: Works
Procedure: Open procedure
CPV classification: 45233120: Road construction works | 45240000: Construction work for water projects
Estimated value:  EUR
Award criteria: Lowest price

Technical requirements: Το έργο θα εκτελεστεί στην περιοχή Λαδοχωρίου - Γραικοχωρίου στην 1η και 3η Πολεοδομική Ενότητα Ηγουμενίτσας.
Το έργο περιλαμβάνει τη διαμόρφωση-βελτίωση της κεντρικής οδού 49 Μαρτύρων με τη δημιουργία κεντρικής νησίδας (ποδηλατόδρομος - ζώνες στάσης και εξοπλισμού), εκατέρωθεν τη δημιουργία πεζοδρομίων - κύριας λωρίδας κυκλοφορίας οχημάτων - βοηθητικού δρόμου, καθώς και την κατασκευή 3 κυκλικών κόμβων.
Επίσης περιλαμβάνει τη διαμόρφωση των παρόδων του ΚΤΕΛ Θεσπρωτίας (Μινέρμου, Σαπφούς και Αρχίλοχου) και της παρόδου Ναυσικάς (Γυμνάσιο Λαδοχωρίου) στις οποίες κατασκευάζονται λωρίδα κυκλοφορίας των οχημάτων - πεζοδρόμια εκατέρωθεν και πεζοδρομούνται τμήματα των παρόδων Ναυσικάς και Αρχίλοχου. Επιπλέον έχει προβλεφθεί η κατασκευή δικτύου αποχέτευσης όμβριων υδάτων, η διευθέτηση των ρεμάτων Λάκκας και Ξηροποτάμου για μήκος 85 m και 175 m αντίστοιχα. Tέλος, σε όλες τις παραπάνω αναφερθείσες οδούς περιλαμβάνεται και ο οδοφωτισμός αυτών.
Το έργο χρηματοδοτείται από Πιστώσεις του Προγράμματος Δημοσίων Επενδύσεων (αριθ. ενάρ. έργου 2013ΕΠ01880036) και ειδικότερα το έργο είναι ενταγμένο στο Επιχειρησιακό Πρόγραμμα «Θεσσαλίας - Στερεάς Ελλάδας - Ηπείρου 2007 - 2013» με συγχρηματοδότηση κατά 85 % από το Ευρωπαϊκό Ταμείο Περιφερειακής Ανάπτυξης (ΕΤΠΑ) και κατά 15 % από Εθνικούς Πόρους.
Εφόσον ζητηθούν εγκαίρως συμπληρωματικές πληροφορίες, διευκρινήσεις κλπ για τον διαγωνισμό, αυτές θα παρέχονται από την αρχή που διεξάγει το διαγωνισμό, το αργότερο 6 ημέρες πριν από την ημερομηνία λήξης υποβολής των προσφορών.
Κάθε διαγωνιζόμενος μπορεί να υποβάλλει ένσταση κατά του πρακτικού της Επιτροπής Διαγωνισμού (Ε.Δ.) μέσα σε 5 ημέρες από την ανακοίνωση του Προέδρου της, προθεσμία που αρχίζει την επόμενη της ανάρτησης ημέρα (για την ημέρα και ώρα της ανάρτησης συντάσσεται αυθημερόν, με επιμέλεια του Προέδρου της Ε.Δ., σχετική πράξη, που υπογράφεται από όλα τα μέλη της).
Η Ε.Δ. είναι υποχρεωμένη να επιτρέψει την πρόσβαση των διαγωνιζομένων στα έγγραφα που υποβλήθηκαν στο διαγωνισμό, με επιτόπιο έλεγχο των εγγράφων και λήψη φωτοαντιγράφων των απαραίτητων κατά τους αιτούντες εγγράφων με δαπάνες τους, κατά το άρθρο 5 του Ν. 2690/99. Οι ενστάσεις απευθύνονται στην Προϊσταμένη Αρχή, υποβάλλονται στο πρωτόκολλο της υπηρεσίας που διεξάγει το διαγωνισμό και γνωστοποιούνται με μέριμνα της υπηρεσίας αυτής στον Πρόεδρο της Ε.Δ..
Για το παραδεκτό της άσκησης ένστασης κατά του πρακτικού της Ε.Δ. σύμφωνα με το άρθρο 25 του ΚΔΕ, προσκομίζεται, με την υποβολή της ένστασης, παράβολο κατάθεσης υπέρ του Δημοσίου ποσού ίσου με το 0,05 επί της χιλίοις (0,05 ‰) επί της προϋπολογιζόμενης αξίας του έργου (χωρίς αναθεώρηση και ΦΠΑ), το ύψος του οποίου δεν μπορεί να είναι μικρότερο των 250 ευρώ και μεγαλύτερο των 50.000 ευρώ. Το παράβολο επιστρέφεται με πράξη της Προϊσταμένης Αρχής, αν γίνει αποδεκτή η ένσταση από το αποφασίζον διοικητικό όργανο.
Επιπλέον, κάθε ενδιαφερόμενος που θα θεωρήσει ότι θίγεται από παράνομη κατά την κρίση του απόφαση της Αναθέτουσας Αρχής δικαιούται προσωρινής δικαστικής προστασίας σύμφωνα με τις διατάξεις του Ν. 3886/2010 (ΦΕΚ Α 173).
Ειδικότερα, εντός 10 ημερολογιακών ημερών από την επόμενη της ημερομηνίας κατά την οποία έλαβε πλήρη γνώση της πράξης ή παράλειψης της Προϊσταμένης Αρχής, ο ενδιαφερόμενος δύναται να ασκήσει προδικαστική προσφυγή κατ' αυτής ενώπιον της Προϊσταμένης Αρχής. Η Προϊσταμένη Αρχή οφείλει να απαντήσει αιτιολογημένα εντός 15 ημερών από την άσκηση της προδικαστικής προσφυγής. Εάν παρέλθει άπρακτη η παραπάνω δεκαπενθήμερη προθεσμία τεκμαίρεται η απόρριψη της προσφυγής. Η αίτηση ασφαλιστικών μέτρων κατατίθεται στο αρμόδιο δικαστήριο μέσα σε προθεσμία 10 ημερών από τη ρητή ή σιωπηρή απόρριψη της προδικαστικής προσφυγής.
Οι προσφυγές υποβάλλονται στο πρωτόκολλο του Δήμου Ηγουμενίτσας. Οι προσφυγές εξετάζονται από την Προϊσταμένη Αρχή.
Η προθεσμία για την άσκηση της προσφυγής και της αίτησης ασφαλιστικών μέτρων καθώς και η άσκηση αυτών, κωλύουν τη σύναψη της Σύμβασης.
Για την άσκηση της αιτήσεως ασφαλιστικών μέτρων κατατίθεται παράβολο το ύψος του οποίου ανέρχεται σε ποσοστό 1 % της προϋπολογισθείσας αξίας, περιλαμβανομένου ΦΠΑ. Η αίτηση ασφαλιστικών μέτρων απορρίπτεται ως απαράδεκτη αν κατά την κατάθεση της δεν καταβληθεί το 1/3 του οφειλομένου παραβόλου και έως την πρώτη συζήτηση τα υπόλοιπα 2/3 (Ν.4146/2013, άρθ. 74 παρ. 1).


Number of bids: 14